Oliy va o‘rta maxsus ta’lim vazirligi tizimida yangi tayinlov amalga oshirildi. Hukumatning tegishli qarori bilan Erjan Kaxya Toshkent arxitektura-qurilish instituti rektori etib tayinlandi. Turkiyalik Erjan Kaxya bungacha Istanbul texnika universiteti professori sifatida faoliyat yuritgan. U 1980-1984 yillarda Istanbul texnika universitetida bakalavriaturani, 1988 yilda Nyu-Yorkdagi Politexnika universitetida magistraturani bitirgan. Toshkent arxitektura-qurilish institutiga 2016 yildan buyon Ravshan Rashidovich Hakimov rektorlik qilib kelayotgandi.